Umar Ibn Aliyu Babba (1881 – 1891) shine Kalifa Umaru Dan Aliyu Babba wanda shine Kalifa na hudu (4) a sokoto. Kuma jika wajen Muhammadu Bello Shehu Usman Dan Fodio. An haifeshi a Wurno a shekarar 1877. Umar Ibn Aliyu Babba ya fito daga ahalin Toronkawa (Torobe) dangin Fulani. Kalifa Umar kamar sauran yayan sarki ya taso ne a gidan ilimi, al’ada ne na shugabannin addini su gina makarantu duk inda suke. Saboda haka Wurno, Salame , Chimmok da Sokoto duk garuruwa ne na karatu. An samu tsaiko wajen hada tarihin Kalifa Umar inda kusan kowa ke boye tarihinsa. Dayawa daga cikin mutane sukan fadi cewa basu san komai a kanshi ba. Wannan harda yan uwanshi na jiki ma sun nuna cewa basu san komai akan shi ba. Rasuwar Kalifa Mu’azu, ta bada daman nada wani Kalifa kamar yadda addini ya tanada. Mutum biyar ne suka nemi Kalifanci a lokacin. Inda a cikin su Allah ya zabi Kalifa Umar ya bashi mulki. An nada Umar Kalifa a shekarar 1881 a Sokoto. A lokacin yanada shekara 59. An nada shine a Ranar Lahadi 9 ga watan Zulkida a masallacin Kalifa Bello.